Navarra Suma talde parlamentarioari atxikita dagoen foru parlamentari Cristina Ibarrola Guillén andreak idatziz erantzuteko galdera aurkeztu du (10-22-PES-00101), zeinaren bidez honako informazio hau eskatzen baitu:
“1.- Osasun Departamentuak zer iritzi du Tuterako Osasun Barrutiko Dermatologia kanpora ateratzeari buruz? 
2- Kanpora ateratze horren ebaluaziorik egin al du? 
3- Osasun Departamentuak aurreikusita al du Tuterako Osasun Barrutiko Dermatologiako prestazioa kanpora aterata egotearekin jarraitzea? Noiz arte?”. Hona hemen Nafarroako Gobernuko Osasuneko kontseilariak ematen dion informazioa:
Tuterako Osasun Barrutiko Dermatologiako lanpostuak guztiz bete gabe egon dira 2017. urtetik, jarraian zehazten den bezala, eta 2018an Dermatologiako kontsultak zentro itundu batera deribatzen hasi beharra izan zen. 
Tuterako Osasun Barrutiko Profesionalen Zerbitzuaren
artxiboetan dauden datuen arabera, osasun barruti horretako Dermatologiako plantillan Dermatologiako barrutiko fakultatibo espezialisten hiru lanpostu daude, eta horietatik:
· Bi funtzionarioek betetzen dituzte, 64034 zenbakikoa eta 64293 zenbakikoa.
· Eta lanpostu bat, 69931 zenbakikoa, hutsik dago.
Jarraian azaltzen da 2015eko urtarrilaren 1etik hona noiz egon diren bete gabe hilabete baino gehiagoz Tuterako Osasun Barrutiko Dermatologiako lanpostu horiek, Dermatologiako fakultatibo espezialistarik ez zegoelako kontratatzeko: 
• 64034 lanpostua beti egon da beteta, baina, egia esan, lanpostu horri atxikitako profesionalak ohiko lanaldiaren laurdenera murriztutako lanaldia izan du behean adierazten diren aldietan:
o 2018-01-19tik 2018-06-25era 
o 2018-10-01etik 2020-04-15era 
o Eta 2021-01-15etik gaur arte
· Hona noiz egon den bete gabe hilabete baino gehiagoz 64293 zenbakiko lanpostua:
· 2017-12-08tik 2019-02-28ra, fakultatiboaren aldi baterako ezintasun egoeraren ondorioz.
· 2019-03-01etik 2019-08-17ra, profesionalaren aldi baterako ezintasuna luzatuta. 
· 69931 zenbakiko lanpostua bitarte hauetan egon da bete gabe: 
· 2017-02-27tik 2017-10-28ra o Eta 2018-01-08tik orain arte.
  
69931 zenbakiko lanpostu hori funtzionario batek betetzeko eskaini zen, O-NOZen zuzendari kudeatzaileak urriaren 13an emandako 1109E/2020 Ebazpeneko deialdian (O-NOZeko fakultatibo espezialista izateko 283 lanpostu oposizio-lehiaketa bidez betetzeko deialdia). 
Oposizioa 2021eko urrian egin zen. Beraz, ziur asko epe labur-ertainean beteko da lanpostu hori eta Tuterako Osasun Barrutiko Dermatologiako plantilla osoa beteko da. 
Tuterako Osasun Barrutiko Dermatologiako plantilla osoa bete ondoren, berriz ebaluatuko da beharrezkoa ote den Dermatologiako pazienteak zentro itundu batera deribatzen jarraitzea. 
Hori guztia jakinarazten dizut, Nafarroako Parlamentuko Erregelamenduaren 194. artikulua betez.

